2021. gada 9. decembrī

Ulla ar Elīnu mainās vietām komandas pamatsastāvā

Piektdien, 9. decembrī norisināsies jau ceturtais Nāciju kauss. Nedēļas nogalē pamatsacensības norisināsies Vācijas pilsētā Altenbergā. Pēc Ķīnas un Krievijas šī ir pirmā pietura Centrāleiropā.

Par vietu pamatsacensībās cīnīsies Riks Kristens Rozītis, Artūrs Dārznieks, Mārtiņš Bots/Roberts Plūme, Sigita Bērziņa, Elīna Ieva Vītola. Savukārt Ullai Zirnei pēc treneru lēmuma šajā Nāciju kausā nebūs iespēja kvalificēties pamatsacensībām.

Situāciju par izmaiņām komandas sastāvā komentē izlases menedžeris un treneris Kristaps Mauriņš: *“Tas bija treneru lēmums, jo Ulla neparādīja tik augstvērtīgu rezultātu, kā varbūt pati gribēja un kā mēs no viņas gaidījām. Viņa bija sliktākā rezultāta īpašniece no latvietēm, tāpēc mēs uz šo pasaules kausu Altenbergā izņemām Ullu no komandas un ielikām Elīnu.”*

Pārējie sportisti ir izcīnījuši vietu stiprāko grupā pēc iegūtajiem punktiem pēdējos trijos Eberspacher pasaules kausa posmos. Stiprāko grupa – 12 dāmas, 15 vīri un 12 divvietīgās ekipāžas.

Pēc aizvadītiem trim pasaules kausa posmiem kopvērtējuma tabulā ceturtajā vietā ar 185 punktiem – Kendija Aparjode, ar 156 punktiem piektājā vietā – Elīza Tīruma. 173 punkti un ceturtā vieta Kristeram Aparjodam. Gintam bērziņam 106 punkti un 11. pozīcija. Savukārt Andrim Šicam/Jurim Šicam ar 240 punktiem otrā vieta.

Eberspacher pasaules kausa ceturtajam posmam startēt pieteikušies 175 sportisti no 27 valstīm.

Latvijas Nacionālās kamaniņu sporta izlases startiem seko līdzi tiešraidē Sportacentrs.com TV un interneta portālā Sportacentrs.com.

Sestdiena, 11. decembris

10.30 Pirmais brauciens – Divvietīgās ekipāžas  
11.50 Otrais brauciens – Divvietīgās ekipāžas  
13.10 Pirmais brauciens - Sievietes  
14.35 Otrais brauciens – Sievietes

Svētdiena, 12. decembris

10.15 Pirmais brauciens – Vīri  
11.55 Otrais brauciens - Vīri  
14.00 Komandu stafete

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456